Lae kykergetalle vir nuwe 'Top Gear'; aanbieder bedank | Maroela Media
Matt LeBlanc, Chris Evans en The Stig (Top Gear)
Die program se nuwe aanbieders, Matt LeBlanc en Chris Evans, kon nie 'n impak maak op kykers nie en statistiek wys Sondagaand se program het slegs 1,9 miljoen kykers gelok.
Die program het in Mei 'n nuwe baadjie aangetrek ná Jeremy Clarkson, Richard Hammond en James May die program verlaat het. Die drie bekendes het gemiddeld 5,8 miljoen kykers per program gelok. Hulle is intussen met verfilming vir 'n nuwe motorprogram op Amazon Prime waarvan die eerste program in Suid-Afrika verfilm word.
Dit is ook moontlik dat Sondagaand se lae kykergetalle toegeskryf kan word aan die Euro 2016-sokkerwedstryd tussen Frankryk en Ysland.
Sommige kritici meen egter veranderinge is nodig indien die program weer sy gewildheid wil terughê.
Intussen het Chris Evans op sosiale media bevestig dat hy die program verlaat. "Ek gaan weg by Top Gear. Ek het my bes probeer, maar soms is dit nie goed genoeg nie. Die span is verby briljant, ek wens hulle alles van die beste toe."
Deel van: Motors, Televisie, Wêreldnuus
Hulle kan maak wat hulle wil, geen Top Gear program, sonder die Jeremy Clarkson span, sal ooit suksesvol wees nie. Dit is 'n feit soos 'n koei!
Wat is Top Gear? Is dit iets soos 7de Laan?
Ons sal jou verskoon Cherokee. Ek stem Top Gear was Top toe die ou garde die program aangebied het.
Ja nee BBC gaan Jeremy Clarkson en kie se verlies deeglik voel.Daai drie was onverbeterlik en het 'n motor program omskep in iets baie besonders met hulle bestuursvernuf en Britse humor deurentyd.Dit WAS 'n puik program met hulle drie daarin .Ek voel jammer vir die' wat in hul spore probeer volg.Die val in kykers getalle wys al klaar dit werk nie.
Jeremy Clarkson en sy span is Top Gear, jy kan nie vir 'n Tata bakkie 'n VW embleem op sit en dit verkoop as 'n Amarok, kykers (kopers) is nie dom.